31. ΝΟΜΟΣ υπ’ αριθ.405 της 30 Ιουλ./10 Αυγ.1976 (ΦΕΚ Α΄207) Περί ιδρύσεως Εφορειών Αρχαιοτήτων και ρυθμίσεως ετέρων θεμάτων αυτών. Βλ. ήδη Π.Δ.941/1977 (κατωτ. σελ.1137). 32. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.159 της 8/18 Φεβρ.1977 (ΦΕΚ Α΄50) Περί του Αρχαιολογικού Συμβουλίου της Γενικής Διευθύνσεως Αρχαιοτήτων και Αναστηλώσεως. Έχοντες υπόψη: 1.Τας διατάξεις του Νόμ.335/1976 “περί προσωρινής ρυθμίσεως ζητημάτων αφορώντων εις την οργάνωσιν και λειτουργίαν των δημοσίων πολιτικών υπηρεσιών”. 2.Την υπ’ αριθ.1044/1976 γνωμοδότησιν του Συμβουλίου της Επικρατείας, προτάσσει των Υπουργών επί της Προεδρίας της Κυβερνήσεως, Οικονομικών και Πολιτισμού και Επιστημών, αποφασίζομεν: (Αντί της σελ.871) Σελ.871(α) Τεύχος 675-Σελ.59 Αρχαιολογική Υπηρεσία 31.Λ.α.26α-32 17 Σύνθεσις-Συγκρότησις Άρθρ.1-2.-(Το Αρχαιολογικόν Συμβούλιον καταργήθη δια του άρθρ.4 Π.Δ.890/1977, κατωτ. σελ.1137, αι δε αρμοδιότητες αυτού ασκούνται εφεξής υπό του Κεντρικού Αρχαιολογικού Συμβουλίου, Κεντρικού Συμβουλίου Νεωτέρων Μνημείων και των Τοπικών Συμβουλίων Μνημείων κατά περίπτωσιν, περί ων βλ. άρθρ.91 και επ. Π.Δ.941/1977, κατωτ. σελ.1137). Σύστασις Ειδικών Επιτροπών Άρθρ.3.-Η Γενική και αι Ειδικαί Ολομέλειαι του Αρχαιολογικού Συμβουλίου δύναται να συνιστούν Επιτροπάς εκ των τακτικών ή αναπληρωματικών μελών αυτού η εκ των διατελεσάντων Γενικών Εφόρων ή Εφόρων Αρχαιοτήτων ή διατελεσάντων τακτικών μελών του Αρχαιολογικού Συμβουλίου, εκ Καθηγητών ή Ομοτίμων Καθηγητών Πανεπιστημίου ή Αρχιτεκτόνων εχόντων ειδίκευσιν περί την Ιστορίαν της Αρχιτεκτονικής, εις ας να αναθέτουν την επί συγκεκριμένων θεμάτων εισήγησιν εις τας Ολομελείας. Αρμοδιότητες Αρχαιολογικού Συμβουλίου Άρθρ.4.-1.Το Αρχαιολογικόν Συμβούλιον είναι γενικώς αρμόδιον επί των κάτωθι θεμάτων: α)Επί πάντων των θεμάτων, εφ’ ων η αρμοδιότης αυτού καθορίζεται δια του “περί αρχαιοτήτων” και των λοιπών συναφών νόμων. β)Επί της εγκρίσεως αδειών σημαντικής εκτάσεως και σπουδαιότητος ανασκαφών, κατά την κρίσιν του Υπουργού Πολιτισμού και Επιστημών ή του Γενικού Επιθεωρητού Αρχαίων και Ιστορικών Μνημείων, ως και πασών των αναστηλώσεων και διαμορφώσεως των αρχαιολογικών χώρων. γ)Επί εκτελέσεων πάσης εργασίας επί αρχαίων ή του περιβάλλοντος αυτών, σημαντικής κατά την κρίσιν του Υπουργού Πολιτισμού και Επιστημών ή του Γενικού Επιθεωρητού Αρχαίων και Ιστορικών Μνημείων, ως και επί της εγκρίσεως των οικείων σχεδίων. Ωσαύτως και επί της εκτελέσεως σημαντικών εργασιών οργανώσεως, τακτοποιήσεως ή λειτουργίας μουσείων και Αρχαιολογικών χώρων. δ)Επί του χαρακτηρισμού ως αρχαίων κινητών ή ακινήτων, μετά αποκλειστικού δικαιώματος της τελικής κρίσεως επί του θέματος τούτου, εν περιπτώσει αμφισβητήσεως της ιδιότητος ταύτης δι’ οιονδήποτε κινητόν ή ακίνητον. ε)Επί παντός θέματος αναγομένου εις την εφαρμογήν του υπ’ αριθ.1469/50 Νόμου “περί προστασίας ειδικής κατηγορίας οικοδομημάτων κλπ.”. Σελ.872(α) Τεύχος 675-Σελ.60 ς)Επί της αποταμιεύσεως αρχαίων και του προσδιορισμού της εις ευρέτας, καταθέτας ή άλλους δικαιούχους παρεχομένης αποζημιώσεως. ζ)Επί ζητημάτων αφορώντων εις την προστασίαν των αρχαίων και εισαγομένων εις αυτό υπό του Γενικού Επιθεωρητού Αρχαίων και Ιστορικών Μνημείων. η)Επί της ιδρύσεως Μουσείων και Αρχαιολογικών Συλλογών και επί της εγκρίσεως των μελετών των μουσειακών κτιρίων. θ)Επί της εγκρίσεως των ετησίων προγραμμάτων έργων εν γένει και ανασκαφών της ιεραρχήσεως αυτών και του καταμερισμού των οικείων πιστώσεων. ι)Επί των απαλλοτριώσεων δι’ αρχαιολογικούς σκοπούς. ια)Επί της εκμισθώσεως καλλιεργησίμων εκτάσεων των αρχαιολογικών χώρων, ως και της εν γένει χρήσεως των αρχαιολογικών ακινήτων. ιβ)Επί της εγκρίσεως της πωλήσεως εις τα μουσεία και τους αρχαιολογικούς χώρους βιβλίων και απεικονίσεων των αρχαίων. 2.Επί των εν τη προηγουμένη παραγράφω υπό στοιχ.β, γ, δ και ε θεμάτων, απαιτείται σύμφωνος γνώμη του Αρχαιολογικού Συμβουλίου, προς έκδοσιν της οικείας διοικήσεως πράξεως. 3.Το Αρχαιολογικόν Συμβούλιον παρακολουθεί τας αξιολόγους εργασίας, επί αρχαίων και ιστορικών διατηρητέων μνημείων, ως και τας εκτελουμένας εις του Αρχαιολογικούς χώρους απ’ ευθείας ή δι’ Επιτροπών οριζομένων υπ’ αυτού, ενημερούμενον προς τούτο υπό της Γενικής Διευθύνσεως Αρχαιοτήτων και Αναστηλώσεως. Επίσης επιθεωρεί την λειτουργίαν των περιφερειακών υπηρεσιών δια τακτικών και αναπληρωματικών μελών αυτού και του Κλάδου Α6 Αρχαιολόγων, οριζομένων υπό του Υπουργού Πολιτισμού και Επιστημών. 31.Λ.α.32 Αρχαιολογική Υπηρεσία 18 Αρμοδιότητες καθ’ Ολομελείας Άρθρ.5.-1.Αι ως άνω αρμοδιότητες του Αρχαιολογικού Συμβουλίου, κατανέμονται καθ’ ολομελείας και Τμήματα ως κάτωθι: Η Γενική Ολομέλεια του Αρχαιολογικού Συμβουλίου έχει αρμοδιότητα: α)Επί παντός γενικωτέρου θέματος ή θέματος ιδιαιτέρας σημασίας, κατά την κρίσιν του Υπουργού Πολιτισμού και Επιστημών ή του Γενικού Επιθεωρητού Αρχαίων και Ιστορικών Μνημείων. β)Επί παντός θέματος κοινής αρμοδιότητος των δύο Ειδικών Ολομελειών, ως και των Τμημάτων αυτών. γ)Επί παντός θέματος εφ’ ου έχει ήδη αποφανθή Ειδική Ολομέλεια κρίνεται όμως τούτο υπό του Υπουργού ή του Γενικού Επιθεωρητού Αρχαίων και Ιστορικών Μνημείων ως επανεισακτέον εις το Αρχαιολογικόν Συμβούλιον. 2.Η Α΄ Ειδική Ολομέλεια Προϊστορικών και Κλασσικών Αρχαιοτήτων έχει αρμοδιότητα: α)Επί παντός σημαντικού θέματος κατά την κρίσιν του Υπουργού Πολιτισμού και Επιστημών ή του Γενικού Επιθεωρητού Αρχαίων και Ιστορικών Μνημείων, αναγομένου εις Μνημεία και αρχαία εν γένει ή ιστορικούς τόπους χρονολογούμενα από της προϊστορικής εποχής μέχρι του Κωνσταντίνου του Μεγάλου. β)Επί ομοίων θεμάτων, κοινή αρμοδιότητος πλειόνων Τμημάτων. γ)Επί ομοίων θεμάτων, εφ’ ων έχει ήδη αποφανθή Τμήμα, κρίνονται όμως υπό του Υπουργού Πολιτισμού και Επιστημών ή του Γενικού Επιθεωρητού Αρχαίων και Ιστορικών Μνημείων, ως επανεισακτέα εις το Αρχαιολογικόν Συμβούλιον ή έχει υποβληθή εντός ανατρεπτικής προθεσμίας μηνός από της κοινοποιήσεως της οικείας αποφάσεως υπό ιδιώτου αίτησις επανεξετάσεως της οικείας υποθέσεως δια της αρμοδίας περιφερειακής αρχαιολογικής αρχής. 3.Η Β΄ Ειδική Ολομέλεια Βυζαντικών και Νεωτέρων Μνημείων έχει αρμοδιότητα: α)Επί παντός σημαντικού θέματος κατά την κρίσιν του Υπουργού Πολιτισμού και Επιστημών ή του Γενικού Επιθεωρητού Αρχαίων και Ιστορικών Μνημείων, αναγομένου εις μνημεία και αρχαία εν γένει, εις ιστορικούς τόπους, χρονολογούμενα από του Κωνσταντίνου του Μεγάλου μέχρι της ιδρύσεως του Ελληνικού Κράτους, εις μνημεία της Φραγκοκρατίας, εις νεώτερα μνημεία εν γένει και εις παραδοσιακούς οικισμούς, ως και επί παντός θέματος αναγομένου εις την εφαρμογήν του υπ’ αριθ.1469/50 Νόμου “περί προστασίας ειδικής κατηγορίας οικοδομημάτων κ.λ.π.”. β)Επί ομοίων θεμάτων κοινής αρμοδιότητος πλειόνων Τμημάτων. γ)Επί ομοίων θεμάτων, εφ’ ων έχει ήδη αποφανθή Τμήμα, κρίνονται όμως υπό του Υπουργού Πολιτισμού και Επιστημών ή του Γενικού Επιθεωρητού Αρχαίων και Ιστορικών Μνημείων ως επανεισακτέα εις το Αρχαιολογικόν Συμβούλιον ή έχει υποβληθή εντός ανατρεπτικής προθεσμίας μηνός από της κοινοποιήσεως της οικείας αποφάσεως υπό ιδιώτου αίτησις επανεξετάσεως της οικείας υποθέσεως δια της αρμοδίας περιφερειακής αρχαιολογικής αρχής. Αρμοδιότητες Τμημάτων. Άρθρ.6.-1.Αι αρμοδιότητες των Τμημάτων ορίζονται ως εξής: α)Τμήμα Μουσείων: Το Τμήμα τούτο αποφαίνεται επί θεμάτων, αρμοδιότητος του Τμήματος Μουσείων της Διευθύνσεως Αρχαιοτήτων, εξαιρέσει της ιδρύσεως Μουσείων ή αρχαιολογικών συλλόγων, της παροχής αδείας προς συγκρότησιν ιδιωτικής αρχαιολογικής συλλογής και της παροχής αδείας αρχαιοπώλου, εφ’ ων αποφαίνεται η αρμοδία Ολομέλεια. β)Τμήμα Αρχαιολογικών Χώρων: Το Τμήμα τούτο αποφαίνεται επί θεμάτων αρμοδιότητος του Τμήματος Αρχαιολογικών Χώρων της Διευθύνσεως Αρχαιοτήτων, εξαιρέσει της παροχής αδείας ανασκαφών, επί της οποίας αποφαίνεται η αρμοδία Ολομέλεια. Επίσης αποφαίνεται επί θεμάτων προστασίας των φυσικών τοπίων των χρηζόντων ειδικής προστασίας, ως και επί θεμάτων της αρμοδιότητος του Τμήματος Απαλλοτριώσεων της Διευθύνσεως Αρχαιοτήτων, εξαιρέσει της αρχικής αποφάσεως περί κηρύξεως χώρου τινός ως απαλλοτριωτέου, ήτις λαμβάνεται υπό της αρμοδίας Ολομελείας. γ)Τμήμα Αναστηλώσεως: Το Τμήμα τούτο αποφαίνεται επί των μελετών και σχεδίων εργασιών συντηρήσεως και αναστηλώσεως μνημείων ή διαμορφώσεως αρχαιολογικών χώρων, περί της εκτελέσεως των οποίων έχει ήδη αποφανθή η αρμοδία Ολομέλεια. δ)Τμήμα Μουσειακών Κτιρίων: Το Τμήμα τούτο αποφαίνεται επί των μελετών και σχεδίων ανεγέρσεως, επεκτάσεως, επισκευής μουσειακών κτιρίων, περί της εκτελέσεως των οποίων έχει ήδη αποφανθή η αρμοδία Ολομέλεια. Για τα θέματα των άνω άρθρ.5 και 6 ήδη ισχύουν οι διατάξεις του άρθρ.91 Π.Δ.941/1977, ΦΕΚ Α΄320 (κατωτ. αριθ.1137). Άρθρ.7.-Αι διατάξεις του Π.Δ.505/75 “περί του Αρχαιολογικού Συμβουλίου της Γενικής Διευθύνσεως Αρχαιοτήτων και Αναστηλώσεως καταργούνται. (Αντί για τη σελ.873(α) Σελ.873(β) Τεύχος 746-Σελ.35 Αρχαιολογική Υπηρεσία 31.Λ.α.32 19 33. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.337 της 21 Μαρτ./16 Απρ.1977 (ΦΕΚ  Α΄108) Περί συστάσεως Αρχαιολογικής Επιτροπής Θεσσαλονίκης. Έχοντες υπόψει: 1.Τας διατάξεις του Νόμ.335/1976 “περί προσωρινής ρυθμίσεως ζητημάτων αφορώντων εις την οργάνωσιν και λειτουργίων των δημοσίων πολιτικών υπηρεσιών”, και 2.Την υπ’ αριθ.122/1977 γνωμοδότησιν του Συμβουλίου της Επικρατείας, προτάσει των Υπουργών επί της Προεδρίας της Κυβερνήσεως, Οικονομικών και Πολιτισμού και Επιστημών, αποφασίζομεν: Άρθρ.1.-(Η Αρχαιολογική Επιτροπή Θεσσαλονίκης καταργήθη δια του άρθρ.4 Π.Δ.980/1977 κατωτ. σελ.1137, αι δε αρμοδιότητες αυτής ασκούνται εφεξής υπό του Κεντρικού Αρχαιολογικού Συμβουλίου, Κεντρικού Συμβουλίου Νεωτέρων Μνημείων και των Τοπικών Συμβουλίων Μνημείων κατά περίπτωσιν, περί ων βλ. άρθρ.91 και επ. Π.Δ.941/ 1977, κατωτ. σελ.1137). Άρθρ.2.-Η Αρχαιολογική Επιτροπή Θεσσαλονίκης είναι αρμοδία: α)Επί της εγκρίσεως οικοδομικών αδειών εις παραδοσιακούς οικισμούς ή συγχρόνους οικισμούς κειμένους επί αρχαίων πόλεων ή εγγύς αρχαιολογικών χώρων και μνημείων. β)Επί της εγκρίσεως αδειών μικράς εκτάσεως ανασκαφών ως και μελετών διαμορφώσεως αρχαιολογικών χώρων. γ)Επί του χαρακτηρισμού ως αρχαίων κινητών ή ακινήτων δ)Επί παντός θέματος αναγομένου εις την εφαρμογήν του υπ’ αριθ.1469/50 Νόμου “περί προστασίας ειδικής κατηγορίας οικοδομημάτων κλπ.”. ε)Επί αποτιμήσεως αρχαίων και του προσδιορισμού της εις τους ευρέτας, καταθέτας ή άλλους δικαιούχους παρεχομένης αποζημιώσεως. ζ)Επί ζητημάτων αφορώντων εις την προστασίαν των αρχαίων. η)Επί ιδρύσεως Αρχαιολογικών συλλογών. θ)Επί Απαλλοτριώσεων δι’ αρχαιολογικούς σκοπούς της σχετικής αποφάσεως υποκειμένης εις την έγκρισιν του Αρχαιολογικού Συμβουλίου του Υπουργείου Πολιτισμού και Επιστημών προς έκδοσιν της οικείας διοικητικής πράξεως. Σελ.874(β) Τεύχος 746-Σελ.36 ι)Επί εμμισθώσεως καλλιεργησίμων εκτάσεων των αρχαιολογικών χώρων, ως και της εν γένει χρήσεως των αρχαιολογικών ακινήτων. ια)Επί της εγκρίσεως της πωλήσεως εις τα μουσεία και τους αρχαιολογικούς χώρους της δικαιοδοσίας της βιβλίων απεικονίσεων και αντιγράφων αρχαίων. Άρθρ.3.-(Αφεώρα την τοπικήν αρμοδιότητα της Αρχ. Επιτροπής Θεσ/νίκης. Βλ. ήδη άρθρ.93 Π.Δ.941/1977, κατωτ. σελ.1137).